РЕПУБЛИКА СРБИЈА

НАРОДНА СКУПШТИНА

Одбор за људска и мањинска права

и равноправност полова

08 Број: 06-971/15

16. април 2015. године

Б е о г р а д

ОДБОРУ ЗА ЕВРОПСКЕ ИНТЕГРАЦИЈЕ

Одбор за људска и мањинска права и равноправност полова, на 25. седници одржаној 16. априла 2015. године, размотрио је Нацрт акционог плана за Поглавље 23, који је Народној скупштини у име Преговарачке групе за Поглавље 23 упутио министар правде (број 06-971/15, од 9. априла 2015. године).

На основу члана 52. Пословника Народне скупштине и сходно Одлуци о поступку разматрања предлога преговарачке позиције у процесу преговора о приступању Републике Србије Европској унији, Одбор за људска и мањинска права и равноправност полова подноси

И З В Е Ш Т А Ј

Одбор за људска и мањинска права и равноправност полова је одлучио да да позитивно мишљење о Нацрту акционог плана за Поглавље 23.

Седници Одбора присуствовала је Сузана Пауновић, директор Канцеларије за људска и мањинска права и представник Преговарачке групе за Поглавље 23, као и Владимир Вукићевић и Дарја Котуровић, консултанти при Министарству правде.

За известиоца Одбора на седници Одбора за европске интеграције одређен је Мехо Омеровић, председник Одбора.

ПРЕДСЕДНИК ОДБОРА

Мехо Омеровић